ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030720

ขอให้แก้ไขปัญหาต้นมะม่วงพาดเกี่ยวสายไฟ และรุกล้ำเข้ามาในพื้นที่ส่วนบุคคล  ของบ้านเลขที่ ... ซอยกำนันแม้น 20 แขวงบางขุนเทียน เขตจอมทอง กรุงเทพมหานคร จุดสังเกตบริเวณรั้วหน้าบ้านดังกล่าวมีต้นมะม่วงจำนวน 1 ต้น ต้นใหญ่สูงเท่าตึก 3 ชั้น (ระบุตามผู้ร้องแจ้ง) เนื่องจากบ้านหลังดังกล่าว มีเจ้าของบ้านเป็นบุคคลเพศชาย (ทราบชื่อ) ปลูกต้นมะม่วงภายในบ้าน มีความสูงอย่างมาก กิ่งจึงพาดกับสายไฟที่อยู่บริเวณหน้าบ้าน และรุกล้ำเข้ามาภายในบริเวณบ้านของผู้ร้องรวมถึงใบ, ดอก และผลก็ร่วง ใส่รถของผู้ร้องด้วย ส่วนต้นและรากก็ดันกำแพง (บ้านผู้ร้อง บ้านหลังดังกล่าวใช้กำแพงบ้านร่วมกัน) ส่งผลให้กำแพงเอียง และดันเสาไฟหน้าบ้านให้เอียงเช่นกัน สร้างความเดือดร้อนให้กับผู้ร้องเป็นอย่างมาก และเกรงว่าหากหน้าบ้านมีน้ำขัง หรือเกิดไฟฟ้ารั่วลงมาตามต้นมะม่วง อาจเกิดอันตรายต่อชีวิต และทรัพย์สินของครอบครัว รวมถึงสร้างความเดือดร้อนให้แกส่วนรวมด้วย ผู้ร้องแจ้งว่าเคยพูดคุยกับทางเจ้าของบ้านหลังดังกล่าว เหมือนจะไม่มีการรับฟัง และมีการแก้ปัญหาเล็กน้อย เช่น ตัดใบ และกิ่ง แต่ก็ยังมีการรุกล้ำเข้ามาภายในบริเวณบ้านเช่นเคย   ประสบปัญหามาเป็นระยะเวลาประมาณ 20 ปีแล้วจนถึงปัจจุบัน (วันที่ 2 สิงหาคม 2566) เบื้องต้นเคยแจ้งเรื่องไปยังการไฟฟ้านครหลวงเขตบางขุนเทียน ช่วงประมาณปลายเดือนกรกฎาคม 2566 มีเจ้าหน้าที่เข้ามาตรวจสอบ และแจ้งกับผู้ร้องว่าเจ้าของบ้านหลังดังกล่าวไม่อยู่ และต้นมะม่วงนั้นไม่ใช่ทรัพย์สินสาธารณะ (อยู่ในรั้วของบ้านหลังดังกล่าว) และแจ้งว่าจะกลับมาแก้ไข และดำเนินการให้ในภายหลัง แต่ก็ไม่มีการดำเนินการใดๆ และเคยติดต่อไปยังศูนย์ประชาบดี วันที่ 2 สิงหาคม 2566 เวลา 08.45 น. ทางหมายเลขสายด่วน 1300 เจ้าหน้าที่แจ้งว่าไม่ได้อยู่ในความรับผิดชอบของหน่วยงาน จึงแนะนำหมายเลขสายด่วน 1567 (ศูนย์ดำรงธรรม) จึงติดต่อในช่วงเวลา 08.45 น. แต่ไม่มีเจ้าหน้าที่รับสาย จึงประสงค์ให้หน่วยงานที่เกี่ยวข้องเข้ามาดำเนินการแก้ไขปัญหาดังกล่าวโดยเร็ว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata